એક ઘરમાં અલગ અલગ રૂમમાં અલગ અલગ ટીવી હોય છે, ત્યારે અલગ અલગ ટીવી માટે અલગ અલગ DTH ડીશ લગાવવી પડતી હતી. એટલે કે તમે કોઈપણ કંપનીનું DTH વાપરો પણ એક ડીશ પર એક જ ટીવી ચલાવી શકો એવું હતું અને તેના કારણે ટીવી જોવાનો ખર્ચ પણ વધી જતો હતો. ટાટા સ્કાય, વિડીઓકોન DTH, રિલાયન્સ DTH જેવી લગભગ દરેક કંપનીના પ્લાન એ ૨૦૦ રૂપિયાથી ૨૫૦ રૂપિયા સુધીના હોય છે અને જો એમાં કોઈ બીજી ગમતી ચેનલ ઉમેરવી હોય તો તેનો ચાર્જ અલગથી લેવામાં આવતો. આમ જોવા જઈએ તો જો તમારા ઘરમાં ૩ ટીવી છે તો તમારે તે દરેક ટીવીમાં ચેનલ શરુ કરાવવા માટે દરમહીને ઓછામાં ઓછા ૬૦૦ થી ૭૫૦ રૂપિયા ખર્ચ કરવા પડશે. પણ આજે અમે તમને એક એવી ટેકનીક લાવ્યા છીએ જેનાથી તમે ફક્ત એક ડીશથી બે ટીવીમાં ચેનલ જોઈ શકશો.